|  |  |  |  |  |  |
| --- | --- | --- | --- | --- | --- |
| **2.** | **Glavno tajništvo** |  | | | |
| **2.2.** | **Sektor za financijsko upravljanje, računovodstvo i javnu nabavu** | | |  |
| **2.2.1.** | **Služba za financijsko planiranje, proračun, analize i javnu nabavu** | | |  |
| **2.2.1.1.** | **Odjel za javnu nabavu** | | | **koeficijent** |
| 2.2.1.1.-2. | viši stručni savjetnik | Priprema podatke i sudjeluje u izradi troškovnika za provođenje postupka javne nabave; priprema i izrađuje potrebnu dokumentaciju za zapisnike i priprema odluke za provođenje postupka javne nabave te izrađuje pozive za prikupljanje ponuda i sudjeluje u izradi dokumentacije u postupcima javne nabave; prati ispravnost i redoslijed procedura u postupcima javne nabave; administrativno računski kontrolira pristigle ponude te unosi potrebne objave u elektronički oglasnik javne nabave; unosi narudžbenice u knjigovodstveni program; surađuje i pruža potporu u vezi tijeka financijskih sredstava te prati trošenje sredstava; izrađuje analize troškova i druge analize materijalno financijskog poslovanja u postupcima javne nabave i po potrebi ili na zahtjev rukovoditelja; obvezan je certificirani član povjerenstva za javnu nabavu; surađuje s drugim ustrojstvenim jedinicama Ministarstva u obavljanju poslova iz svog djelokruga; obavlja i druge poslove po nalogu ministra, nadležnog državnog tajnika, glavnog tajnika, načelnika Sektora, voditelja Službe i voditelja Odjela | Završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij pravne struke, najmanje 4 godine radnog iskustva na odgovarajućim poslovima, položen državni stručni ispit, završen specijalistički program izobrazbe u području javne nabave znanje rada na računalu, znanje engleskog ili njemačkog jezika | **1,523** |
| **3.** | **Uprava za nekretnine** | | |  |
| **3.2.** | **Sektor za investicijske projekte, pravne i tehničke poslove i jedinice lokalne i područne (regionalne) samouprave** | | |  |
| **3.2.3.** | **Služba za tehničke poslove** | | | **koeficijent** |
| 3.2.3.-2. | viši stručni savjetnik | Izrađuje izvješća i dokumentaciju o procjeni; kontrolira procjene nekretnina sudskih vještaka; procjenjuje naknade za umanjenje tržišne vrijednosti nekretnine zbog osnivanja prava služnosti; procjenjuje vrijednost opreme; daje suglasnosti na zahvate u prostoru; obavlja poslove legalizacije; unosi promjene u bazi podataka o nekretninama iz svog djelokruga koju vodi Ministarstvo; surađuje s drugim ustrojstvenim jedinicama Ministarstva, obavlja i druge poslove po nalogu ministra, državnog tajnika, pomoćnika ministra, načelnika Sektora i voditelja Službe | Završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij građevinske, arhitektonske, geodetske ili tehničke struke, najmanje 4 godine radnog iskustva na odgovarajućim poslovima, položen državni stručni ispit, znanje rada na računalu, znanje engleskog ili njemačkog jezika | **1,523** |

Na temelju članka 108. Zakona o državnim službenicima i namještenicima („Narodne novine“, br. 27/2001), a u vezi s člankom 144. stavkom 2. Zakona o državnim službenicima („Narodne novine“, br. 92/05, 107/07, 27/08, 49/11, 150/11, 34/12, 37/13, 38/13, 138/15 i 61/17) plaću radnog mjesta državnog službenika čini umnožak koeficijenta složenosti poslova radnog mjesta i osnovice za izračun plaće u iznosu od 5.421,54, uvećan za 0,5% za svaku navršenu godinu radnog staža.

Koeficijenti složenosti poslova radnih mjesta utvrđeni su Uredbom o nazivima radnih mjesta i koeficijentima složenosti poslova u državnoj službi („Narodne novine“, br. 37/01, 38/01 – ispravak, 71/01, 89/01, 112/01,7/02 – ispravak, 17/03, 197/03, 21/04, 25/04 – ispravak, 66/05, 131/05, 11/07, 47/07, 109/07, 58/08, 32/09,140/09, 21/10, 38/10, 77/10, 113/10, 22/11, 142/11, 31/12, 49/12, 60/12, 78/12, 82/12,100/12, 124/12, 140/12, 16/13, 25/13, 52/13, 96/13, 126/13, 2/14, 94/14, 140/14, 151/14, 176/15 i 100/15).